 Xildhibaan Abubakar Cabdiraxmaan Good, oo u waramaya Wargeyska Geeska Afrika ayaa sidoo kale wax aad loola yaabo ku tilmaamay in khilaafka ka taagan Dekadda Berbera ilaa hadda aan la xalin, waxaanu ugu horeyn uu yidhi Xaalada uu dalku marayo ee ah dhinaca sicir bararka waa xaalad naxdin leh, Xukuumadda waxa la gudboona inay talaabo deg deg ah ka qaado ayey ahayd, inay awood badan saarto ayey ahayd, Xukuumaddu xilkeedii iyo masuuliyaddii ka saarnaa dalka aad bay uga gaabisay, maxaa yeelay sicir barar baa dalkii ka jira, maceeshadii baa qaaliya, qiimaha sarifka wuu ka sii darayaa, Ganacstada ayaa dusha laga saaraa, balse waxa dhab ah in Ganacstada aanay waxba gacanta ugu jirin, laakiin Ganacstada waxa la gudboon oo ah inay dadkooda u tudhaan, oo ay u naxariistaan, Somaliland maanta may dhalan, oo hore ayey u soo jirtay, oo Xukuumaddo ayaa taladda dalka iskaga dambeeyey, haddii uu Doolarku hoos u dhaco, kor baa loo qaadi jiray, haddii uu kor u kacana hoos baa loo dhigi jiray, oo waa la xakamayn jiray, balse xakamayntii ayaa meesha ka baxday, masuuliyadii Xukuumadda iyo xilkeedii baa meesha ka baxay, dhibaatada sicir bararka ee jira waa khalad aanay cidi lahayn Xukuumadda, waliba iyada ayaa qayb ka ah, haddii ay isku dayi lahayd inay wax ka qabato dadkuna wey garab istaagi lahaayeen, uma jeedo inay wax ka qabato. 